cyanic-selkie/wikianc huggingface dataset:
Խոստեկ խոշորածաղիկ
Խոստեկ խոշորածաղիկ, Կարմրանազգիների ընտանիքի, Կարմրան ցեղի բույս։
Տարածվածություն
Տարածված է Կովկասում, Փոքր Ասիայում, Հյուսիսային Իրանում։ Հայկական տարածքում հանդիպում է հյուսիսարևելյան շրջաններում (Սանահինում, Այրումում), ինչպես նաև Մեղրիում, որտեղ աճում է ստորին լեռնային գոտում, չոր, քարքարոտ թեքությունների վրա, ժայռային բուսականության մեջ, փոքր թփուտներում։ Մեղրատու է։
Կիրառություն
Սերմերից ստանում են շուտ չորացող, արժեքավոր յուղ։ Բնափայտը օգտագործում են մանր ատաղձագործական իրեր պատրաստելու համար։ Խորհուրդ է տրվում լայնորեն օգտագործել կանաչապատման և անտառապատման բնագավառում, որպես դիմացկուն և արժեքավոր թփատեսակ ։
Տատյանա Ակսակովա-Սիվերս
Տատյանա Ալեքսանդրովնա Սիվերս (ամուսնությամբ` Ակսակովա, Татьяна Александровна Сиверс, ), ազնվական ծագմամբ ռուս հուշավիպագիր։
Պատմաբան և ծագումնաբան Ալեքսանդր Սիվերսի դուստրը։
Կենսագրություն
Տատյանա Ակսակովա-Սիվերսը դաստիարակվել է իր հայրական տանը` 1898-1903 թվականներին, նրա ուսուցիչն է եղել Յուլիա Միխայլովնա Գեդդան ։ 1903-1910 թվականներին ապրել է մոր ընտանիքում՝ Մոսկվայում ։ 1910 թվականին, ավարտելով Մոսկվայի Արսենևի գիմնազիան, մինչև 1913 թվականը սովորել է Ստրոգանովի Կայսերական արդյունաբերական արվեստի կենտրոնական ուսումնարանում ։
1914 թվականի օգոստոսից՝ Առաջին համաշխարհային պատերազմը սկսվելուց հետո, աշխատել է Կարմիր խաչի պահեստներում` Նիկոլաևսկի պալատում, այնուհետև Իվերսկի համայնքի գթության քույրերի դասընթացներն ավարտելուց հետո՝ ռազմական հոսպիտալում ։ 1915 թվականի ապրիլին մեկնել է մոր մոտ` Պոպելևո (Կալուգայի մարզ) (1916 թվականի գարնանը մի քանի ամսով վերադարձել է Մոսկվա) ։
1917 թվականի դեկտեմբերին` Պոպելևի կալվածքից վտարվելուց հետո, բնակվել է Կոզելսկում և գերմաներեն դասավանդել ուսուցիչների սեմինարիայում ։ 1918 թվականին մեկնել է Մոսկվա՝ տեսակցելու սպեկուլյացիայի մեղադրանքով Բուտիրկայի բանտում գտնվող իր ամուսնուն, որի նկատմամբ հարուցված գործը կարճվել էր փաստաբան Յակուլովի օգնության շնորհիվ ։ Վերադառնալով Կոզելսկ՝ աշխատել է կաթի ֆերմայում որպես գործավար (1918-1919 օգոստոս), այցելել է Օպտինայի մենաստան Մարիա Միխայլովնա Ակսակովայի մոտ, որտեղ տարել է նաև որդուն ։
1920 թվականի մայիսին տեղափոխվել է Կալուգա, որտեղ Աննա Իլյինիչնա Տոլստոյի (Լև Տոլստոյի թոռնուհի) հետ հիմնադրել է «Կուստարի» կանանց ձեռագործական արտելը ։ 1923 թվականին մեկնել է Վիսբադեն (Գերմանիա) մոր մոտ, 1926 թվականին՝ Նիս (Ֆրանսիա), վերցնելով իր որդուն և եղբորորդուն նրանց թողել է հարազատների մոտ  ։
1928 թվականից բնակվել է Լենինգրադում և տեսակցությունների է գնացել նախնական կալանքի տակ գտնվող հորը։ 1930 թվականին մեկնել է Ալմա-Աթա՝ տեսակցելու իր ամուսնուն, որն այնտեղ ձերբակալվել էր ցանքսի աշխատանքները տապալելու համար, 1933 թվականին մեկնել է Վլադիմիր՝ այցելելու իր հորը, ով աքսորից հետո բնակվում էր այնտեղ ։ Աշխատել է որպես բժշկական վիճակագիր Մայրության և մանկության պաշտպանության 5-րդ կայանում (ձմեռ, 1933), բժշկական մատենավար (1934-1935), Ս. Պերովսկու անվան հիվանդանոցի սանիտարական բյուրոյի բուժքույր (1934-1935) ։
1935 թվականի փետրվարի 11-ին նա ձերբակալվել է «Նախկին մարդիկ» օպերացիայի շրջանակներում և դատապարտվել հինգ տարվա աքսորի՝ որպես «սոցիալապես վտանգավոր տարր» ` Լվով եղբայրների լրտեսական գործունեությանը մեղսակցության մեղադրանքով, նրանց հանձնարարականների կատարման նպատակով մեկնել է արտերկիր և իբր հանդիսացել է «անգլիական հետախույզի և ահաբեկչի» քույր ։ 1935 թվականի մարտի 6-ից աքսորն անցել է Սարատովում, որտեղ աշխատում էր որպես ասեղնագործ և ֆրանսերենի դասեր էր տալիս  ։
«Հակախորհրդային զրպարտության» մեղադրանքով 1937 թվականի նոյեմբերի 3-ի գիշերը նա ձերբակալվել և 1937 թվականի դեկտեմբերի 24-ին դատապարտվել է 8 տարվա ազատազրկման  ։ Պատիժը կրել է Պեզմոգի Լոկչիմլագ ճամբարում (Կոտլասի մոտ), որտեղ աշխատել է հիվանդանոցի վիրաբուժական բաժանմունքում ։ 1943 թվականի հուլիսին, հիվանդության պատճառով, նա վաղաժամկետ ազատ է արձակվել և արտաքսվել Վյատսկիե Պոլյանի (Կիրովի մարզ) ։ Աշխատել է շրջանային հիվանդանոցում որպես բժշկական վիճակագիր (1943 թվականից), դասավանդել է գերմաներեն (բանվորական երիտասարդության դպրոցում, 1949 թվականից՝ մեքենաշինական տեխնիկում), ղեկավարել է Տեխնիկայի տան անգլալեզու խմբակը  ։ Ռեաբիլիտացիայի է ենթարկվել 1955 թվականին (1935 թվականի գործով) և 1957 թվականին (1937 թվականի գործով), 1967 թվականի գարնանը վերադարձել է Լենինգրադ ։
Մահացել է 1981 թվականի դեկտեմբերի 2-ին Իժևսկում, թաղվել է Յուժնոյե գերեզմանատանը, սակայն գերեզմանը կորել է ։
Ընտանիք
Եղբայրը` Ալեքսանդրը (28.7.1894, Սանկտ Պետերբուրգ - 28.10.1929, Սոլովեցկի վանք) , եղել է Ալեքսանդրովսկի Ցարսկոսելսկի լիցեյի շրջանավարտ, 1920-ականներին ծառայել է «Մոնոգո-Լեսե»-ում ։ 1.4.1925 թվականին ձերբակալվել է «լիցեյիստների գործով», դատապարտվել 10 տարվա ազատազրկման և ուղարկվել Սոլովեցկի հատուկ նշանակության ճամբար ։ 1929 թվականի աշնանը պատասխանատվության է ենթարկվել «հակահեղափոխական դավադրության մասնակիցների» գործով և հոկտեմբերի 24-ին դատապարտվել մահապատժի, որը իրականացվել է նույն տարվա հոկտեմբերի 27-ին (այլ տվյալներով, մահացել է 30.03.1930) : Ամուսնացած է եղել Տատյանա Նիկոլաևնա Յումատովայի հետ և ունեցել են մեկ որդի` Ալեքսանդրը։
Ամուսինը` Բորիս Սերգեևիչ Ակսակովը (10.8.1886, Կալուգայի նահանգ - 3.3.1954, Մոսկվա, թաղված է Պյատնիցկի գերեզմանատանը), եղել է երկրորդ կադետական կորպուսի և Պավլովսկի ռազմական ուսումնարանի շրջանավարտ, պորուչիկ (1912) ։ Պսակադրությունը տեղի է ունեցել 1914 թվականի հունվարի 26-ին` Արբատի դարպասների մոտ գտնվող Բորիսի և Գլեբի եկեղեցում ։ Եղել է Տարուսսկի գավառի զեմստվոյի 2-րդ տեղամասի պետ (31.3.1914 թվականից), 1914 թվականի օգոստոսից եղել է ռազմաճակատում (սանիտարական գնացքի հրամանատար), այնուհետև` 56-րդ պահուստային գնդի վաշտի հրամանատար (Մոսկվա) ։ 1917 թվականին վերադարձել է ռազմաճակատ և նշանակվել  26-րդ կորպուսի պարետ  ։ 1918 թվականի գարնանից բնակվել է Մոսկվայում. 1918 թվականի ամռանը ձերբակալվել է սպեկուլյացիայի և ոսկու ձուլակտորների վաճառքի արգելքը խախտելու մեղադրանքով, օգոստոսի սկզբին գործը կարճվել է ։ 1919 թվականից մինչև 1920 թվականի ապրիլը մարտնչել է Սպիտակ գվարդիայում, որից հետո բնակվել է Կոզելսկում, աշխատել Սիզրան-Վյազեմսկի երկաթուղու վարչության գյուղատնտեսական ծառայությունում ։ 1928 թվականին մեկնել է Կզըլ-Օրդա, որտեղ աշխատել է որպես Ղազախստանի Հանրապետության մատակարարման ծառայության ղեկավար ։ Ղազախստանում ցանքսի գործընթացը տապալելու մեղադրանքով 1930 թվականի մարտ-հուլիս ամիսներին գտնվել է կալանքի տակ, 1931 թվականի հուլիսի 20-ին վերադարձել է Լենինգրադ  և աշխատել որպես տնտեսագետ ։ 1934 թվականի սեպտեմբերին ամուսինները բաժանվել են ։ 6/10/1938 թվականին ամուսնացել է Լիդիա Դմիտրիևնա Նեկրասովայի հետ (նոյեմբեր 1898 - 22/07/1988, Մոսկվա. Թաղված է  Պյատնիցկի գերեզմանատանը՝ ամուսնու հարևանությամբ), որը նյարդաբան էր և աշխատում էր Միտիշչիի հիվանդանոցի բաժանմունքի վարիչ ։ Աշխատել է Մոսկովյան ալրաղաց տրեստի պլանային բաժնի ղեկավար (1935), իսկ կյանքի վերջին տարիներին՝ սննդի արդյունաբերության նախարարության ապարատում ։ Պարգևատրվել է Սուրբ Ստանիսլավի 3-րդ աստիճանի շքանշանով (29.05.1916), «1812 հայրենական պատերազմի հիշատակի» (08/26/1912) բրոնզե մեդալով, «Ռոմանովների տոհմի կառավարման 300-ամյակի հիշատակի» (02/21/1913) մեդալով ։
Գրական գործունեություն
1950-ականներից նա զբաղվում էր թարգմանություններով, մասնավորապես, թարգմանել է Ա. Մունտեի «Սան Միկելեի լեգենդը» վեպը (տպագրվել է 1969 թվականին) [4]: Նրա գրած հուշերը տպագրվել են Փարիզում 1988 թվականին։
Արտաքին հղումներ
Կատեգորիա:Ռուս հուշավիպագիրներ Կատեգորիա:Խորհրդային հուշավիպագիրներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Խորհրդային թարգմանիչներ Կատեգորիա:Ռուս թարգմանիչներ Կատեգորիա:Խորհրդային հուշագիրներ
Nobunaga the Fool
Nobunaga the Fool (ノブナガ・ザ・フール), անիմե հիմնված ճապոնական երկի վրա, համարվում է Սիոձի Կավամորիի «Հիմար» ստեղծագործությունների շարքի մի մասը։ Երկը միավորել է իրական դերասանների և անիմացիոն կերպարների խաղը, որը ստեղծվել է Satelight ստուդիայի կողմից։ Առաջին նկարահանումը տեղի է ունեցել 2013 թվականի դեկտեմբերի 8-ին։ Անիմե-սերիալի պրեմիերան տեղի է ունեցել 2014 թվականի հունվարի 6-ին։
Սյուժե
Արևմտյան և Արևելյան մոլորակներ։ Մի ժամանակ դրանք կապված էին «վիշապի ազդակով», որն ընդգրկում էր նաև երկինքը։ Նրանց քաղաքակրթությունը, որը անցյալում ծաղկել էր, ներկյաումս միայն մեծահասակների հիշողությունում է, որոնք ապրում են մի աշխարհում, որտեղ պատերազմի պատճառով ոչնչացվում են։ Այդ երկու մոլորակները արդեն վաղուց դարձել էիմ անվերջանալի պատերազմների մարտադաշտ։ Նոր տեխնոլոգիաների միջոցով, նրանք կարող էին վերջ դնել այդ իրավիճակին, բայց միակը, ով գիտեր դա աշխատեցնելու ձևը, դա մի հերետիկոս աղջիկ է։ Նա Արևմտյան մոլորակից է, նրա անունը Ժաննա Կագուա դ'Արկ է, նա իր երազում տեսել էր «փրկիչ թագավորի» ծնունդը։ Նա Լեոնարդո դա Վինչիի հետ ճանապարհորդում է Արևմտյան մոլորակով։ Ճանապարհին նրանք հանդիպում են Արևմտյան մոլորակի հերետիկոս և «ժամանակի ամենամեծ հիմար» Օդա Նոբունագայի հետ։
Գլխավոր հերոսներ
Օդա Նոբունագա (オダ・ノブナガ), գլխավոր հերոս, Օվարի պետության օրինական ժառանգը։ Ստացել է «հիմար» մականունը իր իմպուլսիվ պահվածքի համար։
Կագուա դ'Արկ (ジャンヌ・カグヤ・ダルク), աղջիկ Արևմտյան մոլորակից, նա ճանապարհորդում է Լեոնարդո դա Վինչիի հետ, որպեսզի հասկանա իր երազների իմաստը և ապագա «փրկիչ թագավորի» մասին։ Նա ունի հատուկ թալիսման, որը ակտիվացնում է մարտական զենքերը։
Լեոնարդո դա Վինչի (レオナルド・ダ・ヴィンチ), գիտնական, որը ճանապարհորդում է Ժաննայի հետ, երբեմն տալիս է խորհուրդնե։
Ակետի Միցուհիդե (アケチ・ミツヒデ)
Տոյոտոմի Հիդեյոսի (トヨトミ・ヒデヨシ)
Օիտի (イチヒメ)
Հիմիկո (ヒミコ)
Երկրորդական կերպարներ
Գայոս Հուլիոս Կեսար (ガイウス・ユリウス・カエサル)
Բիանկի (ビアンキ), կեսարի ծառա։
Օդա Նոբուակի (オダ・ノブカツ), գլխավոր հերոսի կրտսեր եղբայր։
Օդա Նոբուհիդե (オダ・ノブヒデ), գլխավոր հերոսի կերպար։
Ուեսուգի Կենսին (ウエスギ・ケンシン)
Տակեդա Սինգեն (タケダ・シンゲン), Տակեդա ցեղի առաջնորդ։
Ալեքսանդր (アレクサンダー)
Մագելան (マゼラン)
Չանդրագուպտա (チャンドラグプタ)
Հարսնաքար (Վայոց ձորի մարզ)
Հարսնաքար, ժայռ Հայաստանի Վայոց ձորի մարզի և Ադրբեջանի Նախիջևանի սահմանագլխին, Վայքի լեռների համակարգում, Գնիշիկ գյուղից 4,5 կմ հարավ։ Բարձրությունը 2640 մ է ։
Nobunaga the Fool
Անիմե
Սերիալի բացման թեման Մինորի Տիհարայի «Fool the World» կոմպոզիցիան է, ենթագրերի ժամանակ կատարվում է Stereo Dive Foundation խմբի «Axis» ստեղծագործությունը ։ ԱՄՆ-ում ցուցադրելու համար թույլտվությունը վերցվել է Sentai Filmworks ընկերությունից, նորությունները տեղադրվում էին նաև Crunchyroll կայքում ։
Հարսնաքար (Վայոց ձորի մարզ)
Ծանոթագրություններ
Կատեգորիա:Վայոց ձորի մարզի լեռնագրութուն Կատեգորիա:Նախիջևանի Ինքնավար Հանրապետության աշխարհագրություն
Սիրիցի
Սիրիցի (Сырицы), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 45 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
(6132) Դանիելսոն
(6132) Դանիելսոն (Danielson), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում ։
Միջին հեռավորությունը Արեգակից կազմում է 2,465749 ա. մ., առավելագույնը մոտենում է 2,0638 ա. մ. հեռավորության վրա և հեռանում 2,8677 ա. մ. ։ Արեգակի շուրջ մեկ ամբողջական պտույտ է կատարում 1414,24 երկրային օրվա ընթացքում, իր ուղեծրով շարժվելով միջինում 0,254554 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,96° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նշենի Ֆենցլիի
Նշենի Ֆենցլիի, վարդազգիների ընտանիքին պատկանող թուփ։
Նկարագրություն
Տերևաթափ թուփ է՝ 1,5-3 մ բարձրությամբ (հաճախ ծառանման է լինում), ճյուղերը երկարավուն են, տարածված, ծիրանագույն, ծայրերը՝ փշավոր։ Տերևները էլիպսանշտարաձև են, 6-8 սմ երկարությամբ և 1,5-2 սմ լայնությամբ, կիսակաշվեկերպ, հարթ, վերևի կողմից մուգ կանաչ, փայլուն, ներքևի կողմից՝ անփայլ, ատամնասղոցաեզր, անհավասար ատամիկներով, կլորավուն կամ սեպաձև հիմքով, սրածայր։ Վարդագույն, 1-5-ական ծաղիկները հավաքված են չռված ծաղկաբույլերում, մեծ մասամբ երկամյա տերևազուրկ ճյուղերի վրա, վարդագույն են։ Պտուղը գրեթե գնդաձև է, թավշապատ, փոքր-ինչ սեղմված, 2,5-3,5 սմ տրամագծով։ Ծաղկում է մինչև տերևների բացվելը (Մեղրիում, Զանգեզուրում՝ մարտին, այլ վայրերում՝ ապրիլին)։ Կիևում և Վորոնեժում ցրտահարվում է։ Աչքի է ընկնում մեծ դիմացկունությամբ և դեկորատիվ բարձր հատկանիշներով։ Առանձնապես գեղեցիկ է ծաղկման շրջանում։ Քչապահանջ և չափազանց չորադիմացկուն բույս է ։
Տարածվածություն
Տիպիկ հայկական տեսակ է, Հայաստանից դուրս չի հանդիպում։ Տարածված է Իջևանի շրջանի ցածրադիր գոտում (Այգեհովիտ գյուղի շրջակայքում), Արագածի հարավային չոր լանջերում, Ազատ և Միլի գետերի ավազաններում, Գեղարդում, Գառնիում, Խոսրովի անտառում, Երանոսի լեռնաշղթայում, Վայքում, Զանգեզուրում, Մեղրիում (Լիչքվազ)։ Մշակության մեջ քիչ է հանդիպում։ Աճեցվում է միայն բուսաբանական այգիներում ։
Նշանակություն
Վայրի նշենու պտուղներն ունեն դառը համ։ Նշենու քաղցր սերմերը պարունակում են 40-60 % ճարպային յուղ, սպիտակուցներ և ամիգդալին գլիկոզիդ, որը ֆերմենտների ազդեցության տակ ճեղքվում է՝ առաջացնելով թունավոր կապտաթթու և յուրահատուկ հոտ ունեցող բենզալդեհիդ (դառը նշի հոտով)։ Սերմերը թարմ, չորացած կամ տապակած վիճակում օգտագործվում են սննդի մեջ։ Նշի յուղն օգտագործում են սննդարդյունաբերության, օծանելիքի արտադրության և բժշկության մեջ։ Այն ազդում է մաշկի վրա որպես փափկեցնող և հակաբորբոքային միջոց։ Սերմերից ստացվող քուսպն օգտակար է կենդանիների համար, այն օգտագործվում է որպես անասնակեր ։
Քլեյ շրջան (Հարավային Դակոտա)
Քլեյ շրջան (Clay County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.067 կմ² է, բնակչությունը՝ 13.864 մարդ (2010 թ. տվյալներով)։ Շրջկենտրոնն է Վերմիլիոն բնակավայրը։ Կազմավորվել է 1862 թ.։
Կատեգորիա:Հարավային Դակոտայի շրջաններ
Նադեժդինո (գյուղ, Կրասնոպերեկոպսկի շրջան)
Նադեժդինո (Надеждине, Toğun), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Նադեժդինո գյուղում բնակվում էր 148 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Քաշքշենք
Քաշքշենք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։
1894 թվականին ուներ 18 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Կարամայ
Պատմություն
1955 թվականի հոկտեմբերի 29-ին այդ կողմերում նավթ հայտնաբերվեց, որը ՉԺՀ-ի ստեղծման օրվանից ի վեր նավթի ամենամեծ պաշարն է։ 1957 թվականի հունվարի 24-ին Սինցզյան-Ույղուրական ինքնավար շրջանի ժողովրդական ներկայացուցիչների ասամբլեայի14-րդ նստաշրջանը որոշում կայացրեց ստեղծել նոր բնակավայր, իսկ 1958-ի մայիսի 29-ին ՉԺՀ Պետխորհրդի հրամանագրով ստեղծվեց Կարամայ քաղաքային գավառը։
1975 թվականին ստեղծվեց Կույտուն քաղաքային գավառը, որը հանվեց Կարամայի անմիջական ենթակայության տակից և հանձնվեց Իլի-Ղազախական ինքնավար շրջանի կառավարությանը։ Արդյունքում Կարամայի տարածքը բաժանվեց երկու մասի։
1982 թվականի փետրվարի 16-ին ինքնավար շրջանի ժողովրդական կառավարությունը որոշում կայացրեց Կարամայը վերածել քաղաքային շրջանի՝ բաժանելով այն 4 շրջանի։ 1984 թվականի օգոստոսի 17-ին Կարամայը դուրս է բերվել Չուգուչակի շրջանի և Իլի-Ղազախական ինքնավար շրջանի ենթակայության տակից և տեղափոխվել ինքնավար մարզի կառավարության ուղղակի ենթակայության տակ. միևնույն ժամանակ թաղամասերի բաժանումը հանվեց, և Կարամայը կրկին վերածվեց քաղաքային գավառի։ 1990 թվականի օգոստոսի 8-ին Կարամայի կարգավիճակը կրկին բարձրացվեց` փոխվելով քաղաքային շրջանի։
Բնակչություն
2015 թվականի դրությամբ բնակչությունն այստեղ կազմում է 460 000 մարդ։ Բնակչության 75%-ը կազմում են հաները (չինացիները), մնացածը` ույղուրները, ղազախները, մոնղոլները, հուեյցզուները։ Բնակչության խտությունը 1 քառակուսի կիլոմետրի վրա 50,6 մարդ է ։ 2015 թվականի մարդահամարի տվյալներով բնակչության թիվը կազմում է 401,468 մարդ ։
Վարչատարածքային բաժանում
Կարամայ քաղաքային շրջանը բաժանվում է 4 շրջանի, որոնցից մեկը համարվում է էքսկլավ.
Տնտեսություն
1955 թվականին քաղաքի մերձակայքում հայտնաբերվեց Չինաստանի նավթի ամենամեծ պաշարներից մեկը։ Այդ ժամանակից ի վեր քաղաքը զարգանում է որպես նավթի արդյունահանման և վերամշակման կենտրոն։
1994 թվականի ողբերգություն
1994 թվականի դեկտեմբերի 8-ին կինոթատրոնում բռնկված հրդեհի պատճառով մահացավ 323 մարդ, այդ թվում` 288 դպրոցահասակ երեխա։ Այն դարձավ ժամանակակից Չինաստանի պատմության ամենամեծ ողբերգություններից մեկը։ 2009 թվականին այդ դեպքերի հիման վրա նկարահանվեց «Կարամայ» փաստագրական ֆիլմը։
Յան Սոբեսկի
Յան Սոբեսկի, Յան 3-րդ Սոբեսկի (Jan III Sobieski, ), Լեհաստանի թագավոր 1674 թվականից։ Լինելով թագի մեծ հետման՝ գլխավորել է լեհական զորքը 1672—1676 թվականների լեհ-թուրքական պատերազմում, 1673 թվականի նոյեմբերի 11-ին Խոտինի ճակատամարտում ջարդել է թուրքական բանակը։ Այդ հաղթանակից հետո սեյմը նրան ընտրել է թագավոր։ Թուրքերի դեմ պայքարում դաշնակցել է ավստրիական Հաբսբուրգների հետ և օգնության հասնելով նրանց՝ 1683 թվականի սեպտեմբերի 12-ին Վիեննայի մոտ գլխովին ջախջախել է թուրքական բանակը (այդ ճակատամարտում Սոբեսկու զորքում կռվել են 5 հզ լեհահայեր)։ Ձգտելով Ռուսաստանին ներգրավել հակաթուրքական դաշինքի մեջ, Սոբեսկին նրա հետ կնքել է (1686 թ.) «Հավիտյան խաղաղություն»։ Փորձել է Ռեչ Պոսպոլիտայում հաստատել ժառանգական միապետություն, սակայն հանդիպել է լեհական խոշոր ֆեոդալների դիմադրությանը և Ավստրիայի ու Բրանդենբուրգի հակազդեցությանը։ Սոբեսկին բարձր է գնահատել լեհահայերի դերը Լեհաստանի ռազմաքաղաքական, տնտեսական կյանքում, հովանավորել և արտոնություններ է տվել նրանց, օգտվել հայազգի դիվանագետների ծառայություններից։ Սոբեսկին ձգտել է Թուրքիայի թիկունքում, նրան հակազդելու համար, վերականգնել Հայաստանի անկախությունը, որը լինելու էր ուժեղ պետություն, գտնվելու էր Հռոմի եկեղեցու և լեհական թագավորության հովանավորության ներքո։ Այդ նպատակով բանակցել է Հայոց կաթողիկոսներ Հակոբ Դ Ջուղայեցու (1655-1680 թթ.) և Նահապետ Ա Եդեսացու (1691 -1705 թթ.) հետ։ Սակայն Սոբեսկու մահվան պատճառով ծրագիրը չի իրագործվել։
Ծանոթագրություններ
Կատեգորիա:Լեհաստանի թագավորներ Կատեգորիա:Կրակովի համալսարանի շրջանավարտներ Կատեգորիա:Կաթոլիկ միապետներ Կատեգորիա:Լեհաստանի քաղաքական գործիչներ
Վոզրոժդենիե (գյուղ, Վիբորգսկի շրջան)
Բնակչությունը 2007 թվականին գրանցված տվյալներով կազմում էր 1628 մարդ։
Ճամփորդը ծով մշուշի առջև
Ճամփորդը ծով մշուշի առջև (Der Wanderer über dem Nebelmeer, Լեռնագնացը ծով մառախուղի առջև ), գերմանացի նկարիչ, վաղ ռոմանտիզմի դարաշրջանի ներկայացուցիչ Կասպար Դավիդ Ֆրիդրիխի 1818 թվականին ստեղծած նկարը, որը գտնվում է Համբուրգի պատկերասրահում։
Պատմություն
Առաջին պլանում մեջքով դեպի դիտողը պատկերված երիտասարդ տղամարդը կանգնած է քարքարոտ ժայռերի վրա։ Հագին ունի մուգ կանաչ վերարկու, աջ ձեռքին ձեռնափայտն է ։ Քամին ծածանում է մազերը, և թափառականը հայացքը հառել է դեպի խիտ մառախուղը։ Նկարի միջին հատվածում իրարից տարբերվող լեռնագագաթներ են, իսկ հեռվում վեր է խոյանում լեռնաշղթան ։ Մառախուղի քուլաների միջից կտրուկ լանջերի վերևում երևում են անտառները։ Հեռվում ձախ կողմում խունացած լեռներն են, որոնք արևելքում հավասարվում են հարթավայրերին։ Անորոշ ձգված մառախուղն աստիճանաբար աննշմարելի է դառնում ամպերով լի երկնքում ։
Նկարում առկա տարբեր տարրերը՝ Էլբայի ավազուտ լեռները Սաքսոնիայում և Բոհեմիայում, նկարիչը պատկերել է իր պրակտիկային համապատասխան՝ դրանք վերադասավորելով իր ստուդիայում։ Աջ կողմի հետևի ֆոնին պատկերված է Zirkelstein-ը, ձախ կողմի լեռը կամ Ռոզենբերգն է կամ Կալտենբերգը, դիմացի ժայռախումբը Ռատեն համայնքի մոտ գտնվող Gamrig-ն է։ Ճամփորդը կանգնած է Կեյզերկրոնի ատամնավոր բարձունքին ։
Մեկնաբանություն
«Ճամփորդը ծով մշուշի առջև» կտավը ստեղծվել է ռոմանտիզմի և նկարչի ոճին համապատասխան և նմանություններ ունի «Ռյուգեն կղզու կավճային ժայռերը» և «Սառույցի ծով» կտավներին։ Ըստ Գորրայի (2004) վերլուծության՝ նկարն արտացոլում է կանտյան ինքնաարտահայտումը ճամփորդի՝ մութ ծով մառախուղի մեջ հառված հայացքով ։ Ըստ Դեմբոյի՝ (2001) կտավը անհայտ ապագայի փոխաբերություն է ։
Թարգմանության ժամանակ նկարի որոշակի իմաստ կորչում է։ Նկարի վերնագիրը գերմաներեն՝ "Wanderer über dem Nebelmeer" է, Wanderer գերմաներեն նշանակում է և՛ «ճամփորդ», և՛ «լեռնագնաց» ։
Արտաքին հղումներ
Կատեգորիա:1818 նկարներ Կատեգորիա:Կասպար Դավիդ Ֆրիդրիխի նկարներ Կատեգորիա:Գերմանիայի արվեստ Կատեգորիա:Համբուրգի պատկերասրահի նկարներ
Ապիդիմա
Ապիդիմա (Σπήλαιο Απήδημα, Spilaio Apidima), Հարավային Հունաստանի Մանի թերակղզու արևմտյան ափին գտնվող չորս ոչ մեծ քարանձավներից կազմված համալիր ։ Քարանձավային համալիրի երկրաբանական պեղումների ժամանակ հայտնաբերվել են պալեոլիթի ժամանակաշրջանի նեանդերթալյան և բանական մարդու բրածոներ ։ H. sapiens-ի մնացորդների բրածոները, որոնք հայտնաբերվել են 2019 թվականի հուլիսի պեղումների ժամանակ, հանդիսանում են Աֆրիկայի սահմաններից դուրս գտնված՝ ժամանակակից մարդու ամենավաղ և հայտնի նմուշը  ։
Բնութագիր
Ապիդիմա քարանձավային համալիրը կարստային քարանձավ է՝ տեղակայված Հարավային Հունաստանի Մանի թերակղզու արևմտյան ափին ։ Այս քարանձավները ձևավորվել են միջին միջին տրիասում՝ ուշ էոցենի ժամանակաշրջանում ։ Համալիրը կազմված է չորս ոչ մեծ քարանձավներից, որոնք նշագրված են՝ «A», «B», «C» և «D» ։
Ներկայումս քարանձավները գտնվում են մեծ կրաքարային քարափի հարթության վրա և հասանելի են միայն նավակով հասնելու դեպքում ։ Սառցե դարաշրջանի ժամանակ, երբ ծովի մակարդակը 100 մետրով ավելի ցածր էր, քարանձավները գտնվում էին ալիքների տարածքում և զբաղեցված էին այդ ժամանակշրջանի մարդկանց կողմից ։
Երկրաբանություն
Գիտահետազոտական ծրագիրն Ապիդիմայում սկսվել է 1978 թվականին։ Այն անցկացվում է Աթենքի Ազգային հնագիտական թանգարանի կողմից, որը համագործակցում է Աթենքի համալսարանի պատմական երկրաբանական լաբորատորիայի, Երկրաբանության և հանքային յուրացման ինստիտուտի ու Սալոնիկի Արիստոտելի համալսարանի հետ ։
1978 թվականից Թեոդոր Պիցիոսն իր թիմի հետ միասին այս վայրում հավաքել է կենդանական աշխարհի տարբեր տեսակների շուրջ 20 քսան հազար ոսկոր և ատամ, ինչպես նաև H. sapiens-ի երկու բրածոներ, որոնք պեղվել են բրեկչիայի շերտի տակից՝ ծովի մակարդակից 4 մետր բարձրության վրա ։
Հետազոտությունները, որոնք հրապարակվել են 2019 թվականի հուլիսին, ցույց տվեցին, որ Ապիդիմա 2-ի գանգը (նշագրված LAO 1 / S2 ) նեանդերթալյան մարդու գանգի ձևաբանություն ունի և ուրան-տորիևյան մեթոդի կիրառմամբ թվագրվում է ավելի քան 170 հազար տարեկանի ։ Ապիդիմա 1 գանգը (նշագրված LAO 1 / S1 ) իրենից ներկայացնում է ժամանակակից և հասարակ մարդու խառնուրդ և նույն այդ մեթոդի կիրառմամբ ճանաչվել է ավելի հին՝ ավելի քան 210 հազար տարեկան, ինչն ավելի քան 150 հազար տարիով ավելին է, քան դրան նախորդած H. sapiens-ների բրածոները՝ գտնված Եվրոպայում ։ Այս հետազոտությունների արդյունքների հիման վրա Ապիդիմա 1-ը դառնում է Homo sapiens-ի՝ Աֆրիկայի սահմաններից դուրս առկայության ամենահին ապացույցը   ։
Կատերինա Հարվատին, ով հետազոտությունների ղեկավարն է, վերջիններիս հրապարակումից հետո նշել է․
Հարվաթին հաղորդեց, որ հետազոտող խումբը կփորձի պեղած բրածոներից վերծանել հին ԴՆԹ-ն, բայց նաև հավելեց, որ լիահույս չէ, թե կստացվի իրենց մոտ ։ Բացի այդ, հնարավոր է՝ իրականացվի հին սպիտակուցների պալեոպրոթեոմյան անալիզ, եթե հաջողվի ստանալ օրինակների բավարար քանակություն ։
Ծանոթագրություններ
Կատեգորիա:Հունաստանի տեսարժան վայրեր
Լուգուսե
Լուգուսե (Luguse), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 49 մարդ։
Արտաքին հղումներ
Կատեգորիա:Էստոնիայի Հիյումա նահանգի Կեինա շրջանի բնակավայրեր Կատեգորիա:Էստոնիայի գյուղեր
Something in the Orange
«Something in the Orange», ամերիկացի երաժիշտ Զաք Բրայանի երգը։ Թողարկվել է 2022 թվականի ապրիլի 22-ին որպես երկրորդ սինգլ «American Heartbreak» (2021) երրորդ ստուդիական ալբոմից Bear Creek ստուդիայում. պրոդյուսերը եղել է Ռայան Հեդլոքը։ «Z&E’s version» կոչվող երկրորդ՝ քիչ մշակված տարբերակի պրոդյուսերը եղել է Էդդի Սփիրը  ։
2023 թվականի հունվարին այն զբաղեցրել է առաջին տեղը Hot Country Songs-ում, իսկ 2022 թվականի հոկտեմբերին ստացել է պլատինե հավաստագիր Ձայնագրող ընկերությունների ամերիկյան ասոցիացիայից (RIAA): «Գրեմմի» 65-րդ ամենամյա մրցանակաբաշխությունում երգն առաջադրվել է մրցանակի «Լավագույն քանթրի սոլո կատարում» անվանակարգում։
Պատմություն
Զաք Բրայանը Today’s Country Radio-ին տված հարցազրույցում պատմել է, որ երգը գրել է «Վիսկոնսինում գտնվող խրճիթում» ։ Բրայանը թողարկել է երգի երկու տարբերակ՝ սինգլի օրիգինալ տարբերակը և այլընտրանքային միքս, որում հնչում են միայն նրա վոկալն ու դաշնամուր։ Նա առաջին անգամ երգի հատվածներ է հրապարակել սոցիալական ցանցերում 2021 թվականի դեկտեմբերին ։ Բրայանը նաև թողարկել է երգի տեսահոլովակը, որը պարունակում է «երկրպագուների կողմից նկարահանված կադրեր», որոնք «չմշակված և չֆիլտրացված էմոցիաներ են փոխանցում» երգի հետ կապված ապրումներից ։
Արձագանքներ
The New York Times գրել է, որ երգը «դարձել է նրա ամենաճանաչելի հիթը իր ամենավաղ երգերից հետո» ։ Rolling Stone-ի խմբագիրները «Z&E տարբերակը» նկարագրել են որպես «սրտաճմլիկ սինգլ, որը լի է ժանրի ֆիրմային ոգով, որը հանգեցվել է միայն ակուստիկ կիթառի և շրթհարմոնի» ։ BroadwayWorld-ը նշել է, թե «Բրայանը մերկացնում է իրեն՝ ստիպելով իրեն հավատալ, որ լիովին դատապարտված հարաբերությունների համար գոյատևելու հնարավորություն կա» ։
Կոմերցիոն հաջողություն
«Something in the Orange» երգը դարձել է Բրայանի առաջին ձայնագրությունը Billboard Hot 100-ում՝ հիթ-շքերթում ընդգրկվելով 2022 թվականի մայիսի 7-ին, այնուհետև հասնելով 12-րդ հորիզոնականին ։ 2023 թվականի հունվարի 7-ին երգը գլխավորել է Hot Country Songs հիթ-շքերթը՝ դառնալով երաժշտի առաջին չարթփոփերը ։
Արտաքին հղումներ
Կատեգորիա:Զաք Բրայանի երգեր
Սիր-Լիպկի
Սիր-Լիպկի (Сыр-Липки), գյուղ Ռուսաստանի Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Քաջառինք
Քաջառինք, գյուղ Արևմտյան Հայաստանում, Բիթլիսի վիլայեթի Սասունի Փսանք գավառակում։ Եղել է հայաբնակ գյուղ։
XX դարի սկզբին ուներ 26 տուն՝ 250 հայ բնակչով։
Քաջառինքն ուներ եկեղեցի ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Քոդինգտոն շրջան (Հարավային Դակոտա)
Քոդինգտոն շրջան (Codington County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.782 կմ² է, բնակչությունը՝ 27.227 մարդ (2010 թ. տվյալներով)։ Շրջկենտրոնն է Ուոթերթաուն բնակավայրը։ Կազմավորվել է 1877 թ.։
Կատեգորիա:Հարավային Դակոտայի շրջաններ
(6133) 1990 RC3
Միջին հեռավորությունը Արեգակից կազմում է 2,473685 ա. մ., առավելագույնը մոտենում է 2,0307 ա. մ. հեռավորության վրա և հեռանում 2,9166 ա. մ. ։ Արեգակի շուրջ մեկ ամբողջական պտույտ է կատարում 1421,07 երկրային օրվա ընթացքում, իր ուղեծրով շարժվելով միջինում 0,253331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,59° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուարդի
Սուարդի (Suardi), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 703 մարդ 2008 թվականի մարդահամարի տվյալների, բնակչության խտությունը կազմում է 78 մարդ/կմ²։ Զբաղեցնում է՝ 9 կմ² տարածք։ Հեռախոսի կոդ՝ 0384։ Փոստային ինդեքս՝ 27030։
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Աստերոիդների ցանկ (210401-210500)
Աստերոիդների ցանկ (210301-210400) * Աստերոիդների ցանկ * Աստերոիդների ցանկ (210501-210600)
Մելմոթ թափառականը
Մելմոթ թափառականը իռլանդացի գրող և դրամատուրգ Չարլզ Մեթյուրինի գոթական ժանրի վեպն է, որը գրվել է 1820 թվականին։ Գրքի գլխավոր հերոսը իր հոգին վաճառում է սատանային, որպեսզի ևս 150 տարի անցկացնի երկրի վրա, և փնտրում է մեկին, որն իր փոխարեն կկրի կնքած դաշինքի պայմանները։ Վեպն առաջին անգամ տպագրվել է 4 հատորով։
Կատեգորիա:Անգլերեն գրքեր Կատեգորիա:Անգլերեն գրականություն
Այրիները (ֆիլմ, 1976)
«Այրիները» («Вдовы»), 1976 թվականի խորհրդային գեղարվեստական ֆիլմ, որը նկարահանել է ռեժիսոր Սերգեյ Միքայելյանը  ։ Ֆիլմի սյուժեն հիմնված է իրական իրադարձությունների վրա, որոնց սկիզբը է դրվել «Труд» թերթում կինոդրամատուրգ և լրագրող Լ.Ա. Արկադևի հրապարակած ակնարկով։
Մի քանի տարի անց Լվով Արկադևը և Սերգեյ Միքայելյանը գրել են սցենարի սևագիր տարբերակը, որը վերամշակման է տրվել կինոսցենարիստներ Յուլի Դունսկուն և Վալերի Ֆրիդին, որոնք ստեղծել են ֆիլմի սցենարի վերջնական տարբերակը ։
Նկարահանումների ավարտից անմիջապես հետո ֆիլմն արգելվել է ցուցադրության։ Միայն երկու տարի անց ԽՍՀՄ Նախարարների խորհրդի կինեմատոգրաֆիայի պետական կոմիտեի նախագահ Ֆիլիպ Երմաշը ներկայացրել է ֆիլմը Լեոնիդ Բրեժնևին, որի վրա ֆիլմն ուժեղ տպավորություն է թողել, և ֆիլմի ցուցադրությանը թույլատրվել է։ Որոշ ժամանակ անց Լեոնիդ Բրեժնևն իր զեկույցներից մեկում ասել է, որ անհրաժեշտ է ավելի շատ հոգ տանել այրիների մասին, և բոլոր այրիներին թոշակներն ավելացել են հինգ ռուբլով ։
Սյուժե
Երկու համագյուղացի այրիներ՝ Ալեքսանդրա Մատվեևնան և Ելիզավետա Եգորովնան, որոնք Հայրենական մեծ պատերազմում կորցրել էին իրենց բոլոր հարազատներին՝ ամուսիններին, որդիներին և եղբայրներին, ապրում են միասին, նույն տանը։ 1941 թվականին նրանք հուղարկավորել են երկու զոհված զինվորների, որոնք անհայտ են մնացել (պահպանվել է միայն արյունով ողողված լուսանկարի կտոր), և այդ ժամանակից ի վեր խնամում են գերեզմանը։
Շրջանային ղեկավարությունը որոշում է հաղթանակի հերթական օրվա առթիվ վերահուղարկավորել զինվորների աճյունները։ Վատ պահպանված լուսանկարը հայտնվում է թերթի էջում, և դա միանգամայն անսպասելի արձագանք է առաջացնում. երկրի բոլոր ծայրերից նրանք ստանում են շնորհակալական նամակներ՝ «հոր», «եղբոր», «որդու», «փեսացուի», «ընկերոջ» գերեզմանը պահպանելու համար։ Այրիների մոտ սկսում են գալ մարդիկ, որոնցից յուրաքանչյուրը համոզված է, որ դա հենց իր՝ պատերազմում կորած սիրելի մարդն է այդտեղ թաղված։
Արտաքին հղումներ
Կատեգորիա:Ռուսերեն ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1976 ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Խորհրդային ֆիլմեր Կատեգորիա:Խորհրդային դրամա ֆիլմեր
Անդրեյ Վեկլենկո
Անդրեյ Վեկլենկո (Андрей Викторович Векленко, ), ռուսական դիվանագետ։
Կենսագրություն
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1981) և Ռուսաստանի Նախագահին առընթեր պետական ծառայության ռուսական ակադեմիան (2003)։ Դիվանագիտական գործունեությամբ սկսել է զբաղվել 1981 թվականից։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Հայկական ազգային երաժշտական գանձարան
«Հայկական ազգային երաժշտական գանձարան» նախագիծը մեկնարվել է 2014 թվականի փետրվարին «Վերածնունդ» մշակութային և ինտելեկտուալ հիմնադրամի կողմից ։ Նախագծի նպատակն է ձայնագրել և վերաձայնագրել հայ ժողովրդական, գործիքային և եկեղեցական երաժշտությունը, պահպանել և սերունդներին փոխանցել մշակութային ժառանգությունը ։
Նովոալեկսանդրովկա (գյուղ, Կրասնոպերեկոպսկի շրջան)
Նովոալեկսանդրովկա (Новоолександрівка, Novoaleksandrovka), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
Հայկական ազգային երաժշտական գանձարան
Նպատակներ
«Հայկական ազգային երաժշտական գանձարան» նախագիծն իր համար սահմանել է հստակ առաքելություն և նպատակներ, որոնք են՝
Առողջության դեղամիջոց
«Առողջության դեղամիջոց» (A Cure for Wellness), ռեժիսոր Գոռ Վերբինսկու ամերիկյան հոգեբանական թրիլլերը, որը նկարահանվել է 2016 թվականին։ Ֆիլմի սցենարը հիմնված է Թոմաս Մանի «Կախարդական լեռը» (1924) վեպի վրա։ Գլխավոր դերերը կատարել են Դեյն ԴեՀանը, Ջեյսոն Այզեքսը և Միա Գոթը։ Ֆիլմը Միացյալ Նահանգների, Գերմանիայի և Լյուքսեմբուրգի համատեղ արտադրություն է ։ Միացյալ Նահանգների կինոթատրոններում պրեմիերան կայացել է 2017 թվականի փետրվարի 17-ին։
Հայկական ազգային երաժշտական գանձարան
Պատմություն
«Հայկական ազգային երաժշտական գանձարան» նախաձեռնությունը բաղկացած է մի քանի նախագծերից՝
Նովոալեկսանդրովկա (գյուղ, Կրասնոպերեկոպսկի շրջան)
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոպերեկոպսկի շրջանի բնակավայրեր Կատեգորիա:Ուկրաինայի գյուղեր
Առողջության դեղամիջոց
Սյուժե
Նյու Յորքի խոշոր ֆինանսական ընկերություններից մեկում Լոքհարթ անունով աշխատակիցը, ընկերության գործերին առնչվող անհետաձգելի հանգամանքներով պայմանավորված, Շվեյցարական Ալպերում գտնվող առողջարանից հանձնարարություն է ստանում ուղեկցել դրա գլխավոր տնօրեն Պեմբրոկին։
Հայկական ազգային երաժշտական գանձարան
Պատմություն
Ընտրվել են կոմիտասյան չափանիշներով ամենացայտուն, բուն հայկական երգերը, հոգևոր երաժշտության նմուշները, շարականները՝ հայկական ազգային երաժշտության ոսկե հավաքածու համարվող ստեղծագործությունների մոտ 550 օրինակ։ Կատարվել է գիտահետազոտական աշխատանք, կատարողների ընտրություն, նրանց ուսումնական գործընթաց, ձայնագրություն, նոտագրություն, աշխատանք նկարիչների հետ, որից հետո պաշտոնական կայքի ստեղծում։ Կայքի ստեղծումն ունի երկու նպատակ։ Առաջինը` վերադարձնել հայ ժողովրդին իր սեփականությունը, քանի որ այդ երաժշտական հիշողությունը ջնջվել է, ինչպես նաև հանրաճանաչ դարձնել ազգային երաժշտության ուղղությունը։ Դրա համար կայքում յուրաքանչյուր երգ ներբեռնվում է նկարչի նկարով, որը ստեղծվել է դրա ազդեցության տակ։ Կայքի ստեղծման երկրորդ նպատակը հիմնադրամի կողմից այդ երգերի հեղինակային իրավունքների ամրագրումն է։ Թեև դա ժողովրդական երաժշտություն է և դրա իրավունքն ունեն բոլորը, ֆիլմերում և այլ ուրիշ նախագծերում այդ թրեքերն օգտագործելիս անհրաժեշտ է մեր թույլտվությունը։ Այդ նպատակով յուրաքանչյուր ստեղծագործություն ունի «անձնագիր», որի մեջ կան բոլոր անհրաժեշտ տվյալները
Առողջության դեղամիջոց
Սյուժե
Լոքհարթը ժամանում է առողջարան, սակայն հաստատության անձնակազմը և, հատկապես` դրա տնօրեն Հենրիխ Ֆոլմերն ամեն կերպ խոչընդոտում են նրա և շեֆի հանդիպմանը։ Լոկհարթը որոշում է դիմել ոստիկանություն, սակայն բժշկական կենտրոնից դուրս գալու ճանապարհին ավտովթարի է ենթարկվում և ուշքի է գալիս նույն տեղում, սակայն` ոտքի վրա գիպսային վիրակապով։
Համաձայնելով Ֆոլմերի առաջարկությունների հետ՝ Լոքհարթը որոշում է բուժման կուրս անցնել` բուժիչ ջրով «մաքրելով գիտակցությունը և մարմինը տոքսիններից»։ Լոքհարթն առողջարանում ծանոթանում է դրա հիվանդներից մեկի՝ Հաննայի հետ, ինչպես նաև եզրակացնում է, որ բուժվողների մեծ մասը հարուստ տարեց մարդիկ են, որոնք հանգիստ ժամանակ են անցկացնում և ջրային միջամտություններ են ընդունում։ Հիվանդներից մեկը՝ Վիկտորիա Ուոթկինսը, ինչպես նաև մոտակա քաղաքի բնակիչները, Լոքհարթին պատմում են հաստատության պատմությունը։ Այն կառուցվել է ամրոցի ավերակների վրա, որը 200 տարի առաջ պատկանում էր տեղի բարոնին։ Արիստոկրատական արյան մաքրությամբ տարված՝ վերջինս ամուսնացել է իր քրոջ հետ, բայց իմանալով նրա անպտղության մասին՝ սկսել է բուժման մեթոդներ փնտրել՝ մասնավորապես դիմելով տեղացի գյուղացիների նկատմամբ անմարդկային փորձերի, որոնք, ի վերջո, ապստամբել ու այրել են ամրոցը։
Հայկական ազգային երաժշտական գանձարան
Պատմություն
Նախագծի շրջանակներում ձայնագրվել են կոմիտասյան չափանիշներով ընտրված 300 ժողովրդական, 100 հոգևոր երգեր և 100 գործիքային երաժշտության նմուշներ, ինչպես նաև աշուղական երգեր։
Առողջության դեղամիջոց
Սյուժե
Լոքհարթն առողջարանում հայտնաբերում է փոխներարկման թևը, որտեղ հիվանդների նկատմամբ սարսափելի բժշկական փորձեր են կատարվում։ Նա նաև պարզում է, որ տեղական ջրային հորիզոնի ջուրը յուրահատուկ հատկություններ ունի. այն թունավոր է մարդու համար, բայց անվտանգ է պզուկների համար՝ վերջինիս վրա բուժիչ ազդեցություն ունենալով։ Ջուրը ֆիլտրվում է հիվանդների մարմինների միջոցով՝ «դեղամիջոց» ստեղծելու համար, որն ընդունում են Ֆոլմերը, Հաննան և այլ հիվանդներ։ Լոքհարթը, գիտակցելով, որ իրեն հարկադրաբար գերության մեջ են պահում, իսկ ոտքը կոտրված չէ, փորձում է փախչել առողջարանից, սակայն նրան բռնում է Ֆոլմերը։ Լոքհարթը մղձավանջային փորձարկումների է ենթարկվում, որոնք զրկում են նրան գիտակցությունից, ինչպես նաև Փեմբրոքից։ Հաննան տեսնում է նրա վիճակը և վերադարձնում բալետի պարուհու արձանիկը, որը Լոքհարթը նրան նվիրել էր ավելի վաղ՝ դրանով իսկ դուրս բերելով նրան զառանցանքի վիճակից։
Հայկական ազգային երաժշտական գանձարան
Խորհրդանիշ
Ծրագրի լոգոտիպն իրենից ներկայացնում է նոտայի և նռան պատկերների միաձուլում։ Այն ձգտում է լավագույնս ներկայացնել նախագծի երաժշտականությունը՝ ընդգծելով վերջինիս ազգային շեշտադրումները։
Առողջության դեղամիջոց
Սյուժե
Հաննան ունենում է առաջին դաշտանը։ Ֆոլմերը, հասկանալով, որ նա «կին» է դարձել, ամուսնանում է նրա հետ և այդ առթիվ կազմակերպում պարահանդես։ Նա Հաննային տանում է ամրոցի ավերակների վրա կառուցված գաղտնի սենյակ և նրան սեռական բռնության է ենթարկում։ Լոքհարթը դիմակայության մեջ է մտնում Ֆոլմերի հետ և հասկանում է, որ նա բազմադարյա բարոնն է, իսկ Հաննան նրա դուստրն է։ Առողջարանում Ֆոլմերի և Հաննայի բուժման շնորհիվ դանդաղել է նրանց օրգանիզմների ծերացման գործընթացը։ Լոքհարթի և Ֆոլմերի պայքարի ժամանակ պարզվում է, որ վերջինիս դեմքը դիմակ է, որը թաքցնում է սարսափելի այրվածքները։ Լոքհարթը վառում է Ֆոլմերին և ամրոցը, բայց Ֆոլմերը հաղթում է։ Հաննան փրկում է Լոքհարթին՝ սպանելով Ֆոլմերին։ Վերջինս ընկնում է օձաձկներով լի լողավազան։
Հայկական ազգային երաժշտական գանձարան
Հեղինակ
«Վերածնունդ» մշակութային և ինտելեկտուալ հիմնադրամը ստեղծվել է 2013 թվականին Արթուր Ջանիբեկյանի կողմից։ Հիմնադրամը զբաղվում է հայկական ինտելեկտուալ և մշակութային ժառանգության պահպանմամբ, զարգացմամբ և տարածմամբ։ Այդ նպատակով մեր հիմնադրամն իրականացրել է մի շարք նախագծեր, այդ թվում ՝
Առողջության դեղամիջոց
Սյուժե
Լոքհարթը և Հաննան հեծանիվով հեռանում են այրվող սպա կենտրոնից ։ Ճանապարհին նրանք ընդհարվում են Լոքհարթի գործատուների հետ, որոնք Նյու Յորքից ժամանել են Շվեյցարիա՝ նրան և Փեմբրոքին գտնելու համար։ Իմանալով վերջինիս մահվան մասին՝ աշխատակիցները փորձում են տանել Լոքհարթին, սակայն նա ի զորու չէ թողնել Հաննային և հեռանում է նրա հետ։
Հայկական ազգային երաժշտական գանձարան
Արտաքին հղումներ
Կատեգորիա:Ազգային երաժշտություն Կատեգորիա:Հոգևոր երաժշտություն
Վլադիմիր Սկալիչկա
Վլադիմիր Սկալիչկա (Vladimír Skalička, ), չեխ լեզվաբան։ Չեխոսլովակիայի ԳԱ թղթակից անդամ (1964)։ Սովորել է Պրահայում, Բուդապեշտում, Հելսինկիում (1927-1933)։ 1936 թվականից՝ Կարլովի համալսարանի (Պրագա) դասախոս, պրոֆեսոր (1946 թվականից)։ Պրագայի լեզվաբանական խմբակի անդամ։ Հետազոտում է տեսական լեզվաբանության և լեզվաբանական տիպաբանության խնդիրները։ Տիպաբանության մեջ համակարգային ֆունկցիոնալ ուղղության բնույթաբանության հիմնադիրն է։
Առողջության դեղամիջոց
Արտադրություն
2014 թվականի հոկտեմբերին Գոռ Վերբինսկին պատմել է «պարանոիդալ թրիլլեր» նկարահանելու մտադրության մասին, որի գլխավոր դերում խաղալու էր Սթիվ Կարելը։ Սցենարը գրելու համար ներգրավվել է Ջասթին Հեյսը, որի հետ Վերբինսկին նախկինում համագործակցել է «Միայնակ Ռենջերը» ֆիլմի նկարահանման հարթակում ։ Ֆիլմի աշխատանքներն սկսվել են 2015 թվականի մարտին, գերմանական կինոակազմակերպությունների աջակցությամբ ։ Վերբինսկու խոսքերով՝ Հեյսի հետ ֆիլմի մտահղացումն ստեղծվել է գերմանացի գրող Թոմաս Մանի «Կախարդական լեռը» վեպի ազդեցության ներքո, որտեղ ևս սյուժեի կենտրոնում Շվեյցարական Ալպերի առողջարան է ։
2015 թվականի ապրիլին հաղորդվել էր, որ ֆիլմում գլխավոր դերերը ստացել են Դեյն ԴեՀանը և Միա Գոթը ։ 2016 թվականի հունիսին դերասանական կազմին միացել է Ջեյսոն Այզեքսը ։
Ֆիլմի նկարահանումները կայացել են 2015 թվականի ամռանը Պոտսդամի «Babelsberg» ստուդիայում ։ Տեսարանների մեծ մասը նկարահանվել է գերմանական Հոհենցոլեռն ամրոցում, որը գտնվում է Բիզինգեն կոմունայում։ Նկարահանող խմբի խնդրանքով դղյակը այցելուների համար փակվել է 2015 թվականի հուլիսի 13-24-ն ընկած ժամանակահատվածում։ Ֆիլմի մասերը նկարահանվել են նաև Սաքսոնիա-Անհալթում և Ցելե-Մելիսում ։ Հիվանդանոցի ինտերիերների մեծ մասի նկարահանումների համար օգտագործվել է Բելից-Հայլշտետենի լքված հոսպիտալը ։
Սաունդթրեք
Ֆիլմի կոմպոզիտորը Բենջամին Ուոլֆիշն է ։ Հարցազրույցում Ուոլֆիշը կիսվել է կինոժապավենի վրա աշխատանքի մասին իր տպավորություններով՝ Վերբինսկիի հետ համագործակցությունը անվանելով «անհավանական և ոգեշնչող ճանապարհորդություն», իսկ ֆիլմը՝ «եզակի փորձ» ։ Սաունդթրեքը թողարկվել է Milan Records լեյբլի կողմից 2017 թվականի փետրվարի 17-ին ։ Ալբոմը քննադատների կողմից հիմնականում ստացել է դրական արձագանքներ, այն բնութագրել են որպես «գերազանց երաժշտություն բոլոր առումներով» (Movie Music UK), իսկ նրա հետ կոմպոզիցիաները՝ «շատ գեղեցիկ և ջղագրգիռ» (CutPrintFilm) :
Թողարկում և մարքեթինգ
Միացյալ Նահանգներում ֆիլմի պրեմիերան կայացել է 2016 թվականի դեկտեմբերի 10-ին, Օստինում՝ «Butt-Numb-A-Thon» փառատոնի ժամանակ։ Կինոժապավենի թողարկումը կինոթատրոններում կայացել է 2017 թվականի փետրվարի 17-ին ։
«20th Century Fox» ստուդիայի թողարկած ֆիլմի թրեյլերները ակտիվորեն լուսաբանվել են զանգվածային լրատվամիջոցներում, մասնավորապես այն տեսարանի պատճառով, որտեղ Միա Գոթի հերոսուհին օձաձկներով լի լոգարանում էր ։ 2017 թվականի փետրվարի 5-ին՝ Սուպերբոուլի օրը, Միացյալ Նահանգներում ցուցադրվել է ֆիլմի հեռուստատեսային հոլովակը, որը «New York» ամսագրի կողմից նկարագրվել է որպես «բուժման նոր սարսափելի մեթոդի բժշկական գովազդ» ։
Ֆիլմի պրեմիերայից երկու օր առաջ «20th Century Fox»-ը կեղծ լրատվական կայքեր է ստեղծել վիրուսային մարքեթինգային արշավի շրջանակներում, որոնց թվում եղել են Շվեյցարիայի առողջարանային կենտրոնում Դոնալդ Թրամփի և Վլադիմիր Պուտինի գաղտնի հանդիպման մասին հաղորդումներ և վիճելի թեմաներ, ինչպիսիք են հոգեկան առողջությունը և պատվաստումը ։ Ավելի ուշ ստուդիան ներողություն է խնդրել իր գործողությունների համար ։
Հարավային Շետլանդյան կղզիներ
Աշխարհագրություն
Կղզեխումբը ձգվում է հարավ-արևմուտքից մինչև հյուսիս-արևելք և բաժանված է Անտարկտիկական թերակղզուց Բրանսֆիլդ նեղուցով, իսկ Հարավային Ամերիկայից՝ Դրեյկի նեղուցով։ Կղզեխմբում կան բազմաթիվ կղզիներ, սակայն նրանցից շատերը փոքր են։ Կղզեխմբի մակերեսը 3687 կմ² է։
Առողջության դեղամիջոց
Գնահատականներ
Ֆիլմը քննադատների կողմից ընդունվել է ոչ միանշանակ։ «Rotten Tomatoes» կայքում գնահատականը կազմում է 42 %՝ 5,3/10 միջին վարկանիշով՝ հիմնված 201 գրախոսության վրա ։ «Metacritic»-ի կայքում ֆիլմը ստացել է 100-ից 47 միավոր՝ հիմնված 40 արձագանքների վրա ։ «Cinemascore» կայքի կողմից հարցված հեռուստադիտողները ֆիլմին միջին հաշվով գնահատական՝ C+, են տվել՝ ըստ A+- F սանդղակի ։ Որպես ժապաների առավելություններ են նշվել տեսողական էֆեկտները («Los Angeles Times»-ից Ջասթին Չանգը ), սարսափելի մթնոլորտը (Թայմից Ստեֆանի Զախարեկը ), դերասանական խաղը, իսկ թերություններից էին ձգձգվածությունը («The Hollywood Reporter»-ից Թոդ ՄաքՔարթին), սյուժեն, ցնցող տեսարանները ։ Միաժամանակ որոշ քննադատներ նշել են ֆիլմում «լավկրաֆտովյան» տարրերի առկայությունը ։
«Variety»-ից Փիթեր Դեբրյուժը գրել է, որ եզրափակիչ իրադարձությունների բացատրությունը «խիստ հիասթափեցնող է», նրա կարծիքով՝ դա «անճաշակ կլիշե է», որը վերապատմվել է այնպիսի կինոնկարներից, ինչպիսիք են «Օպերայի ուրվականը» և «Սարսափելի բժիշկ Ֆայբսը» ։
«LA Weekly»-ից Էյփրիլ Վուլֆը ֆիլմի ոճը համեմատել է Սթենլի Կուբրիկի կուլտային «Փայլատակում» և Լյուսիլ Աձիալիլովիչի «Էվոլյուցիա» ֆիլմերի հետ ։
«TheWrap»-ից Ալոնսո Դյուրալդեն բարձր է գնահատել ֆիլմի դիզայնը, սակայն քննադատել է դրա պատմությունը, ինչպես նաև` Վերբինսկու` «չափի զգացողության» բացակայությունը. «Քանի դեռ ֆիլմը նվիրված է այն մարդկանց, որոնք ուրախ են հեռու մնալ աշխարհից՝ չհասկանալով, որ նրանք ներգրավված են իսկապես սարսափելի մի բանի մեջ, հանդիսատեսից շատերը կցանկանան դուրս գալ դիտումից» ։
Հարավային Շետլանդյան կղզիներ
Պատմություն
Հարավային Շետլանդյան կղզիները հայտնաբերվել են Ուիլյամ Սմիթի կողմից 1819 թվականին։ Երկու տարի անց ռուսական Ֆադեյ Բելինգսհաուզենի և Միխայիլ Լազարևի արշավախումբը տվեց կղզիներին ռուսական անվանումներ։ Կղզիների մեծամասնությունը ունեն կրկնակի անուններ։ Շատ քարտեզների վրա փակագծերում նշվում են երկու անվանումները։
Առողջության դեղամիջոց
Արտաքին հղումներ
Կատեգորիա:2016 ֆիլմեր Կատեգորիա:Գոռ Վերբինսկիի ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Գերմանական թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Գերմանական սարսափ ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան սարսափ թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում
Հարավային Շետլանդյան կղզիներ
Բնակչություն
Քանի որ կղզեխմբի կլիման ամենահարմարն է Անտարկտիկայում, կղզիների վրա տեղակայված են տասից ավելի անտարկտիկ կայաններ, այդ թվում ռուսական Բելինգսհաուզենը Քինգ-Ջորջ (Վաթերլոո) կղզու վրա և բուլղարական Սուրբ Կլեմենտ Օխրիդսկիյը Սմոլենսկ (Լիվինգստոն) կղզու վրա։
Տես նաև
Կատեգորիա:Հարավային Շետլանդյան կղզիներ Կատեգորիա:Անմարդաբնակ կղզիներ Կատեգորիա:Կղզեխմբեր այբբենական կարգով Կատեգորիա:Ատլանտյան օվկիանոսի կղզիներ‎
Վլադիմիր Սկալիչկա
Ծանոթագրություններ
Կատեգորիա:Չեխ լեզվաբաններ Կատեգորիա:Կարլի համալսարանի շրջանավարտներ Կատեգորիա:20-րդ դարի թարգմանիչներ Կատեգորիա:Չեխ մանկավարժներ Կատեգորիա:Չեխ գիտնականներ Կատեգորիա:Չեխ թարգմանիչներ Կատեգորիա:Պոլիգլոտներ Կատեգորիա:Չեխ գրողներ Կատեգորիա:Չեխ բանասերներ
Կարմիր ծով
Կարմիր ծով (البحر الأحمر Bahr el-Ahmar, ים סוף Yam Suf, mer Rouge, Red sea), Հնդկական օվկիանոսի ծով Աֆրիկայի և Արաբական թերակղզու միջև։ Մակերեսը 460 հազար կմ² է, առավելագույն խորությունը՝ 3039 մ ։ Եվրոպայից Ասիա և Ավստրալիա տանող ծովային ամենակարճ ուղին է։Տիգրան Մեծի գահակալության ժամանակ Արարատյան թագավորությունը ունեցել է ելք դեպի Կարմիր ծով։
Անվանում
Անվանումը հավանաբար ստացել է ջրում գտնվող ջրիմուռներից, որոնք տարվա որոշ ժամանակ ընդունում են կարմրավուն գույն ։
Աշխարհագրություն
Հյուսիսից օվկիանոսի հետ կապվում է Սուեզի պարանոցով, որ բաժանվում է Սինայի թերակղզին ողողող երկու ծոցի՝ Ագապա և Սուեզի, որոնք այնուհետ Սուեզի ջրանցքով կապվում են Միջերկրական ծովի հետ։ Հարավից Բաբ էլ-Մանդեբի նեղուցով և Ադենի ծոցով միանում է Արաբական ծովին։
Կարմիր ծովը Համաշխարհային օվկիանոսի ծովերից ամենատաքն ու ամենաղին է։ Ջրի մակերեսային շերտերի ջերմությունը սեպտեմբերին հասնում է 35°C, իսկ ձմռան ամիսներին՝ 30C°: Քանի որ Կարմիր ծով ոչ մի գետ չի թափվում, իսկ Հնդկական օվկիանոսի հետ նեղ Բաբ-Էլ-Մանդեբի (արաբերեն թարգմանությամբ՝ Արցունքի դարպասներ) նեղուցով ջրի փոխանակությունը թույլ է կատարվում, աղիությունն այս ծովում բարձր է։ Ավելանում է հարավից հյուսիս ՝ 3,65-4,3 %: Կարմիր ծովն ունի մի առանձնահատկություն ևս. եթե մյուս ծովերում ջրի ջերմությունը ըստ խորության նվազում է, ապա Կարմիր ծովում այն աճում է։ Ամենամեծ խորությունում (առավելագույնը 2500մ) ջրի ջերմությունը հասնում է 55°C-ի, իսկ աղիությունը՝ 30%- ի։ Ծովում լողալ չի կարելի, հանդիպում են 5 մետր երկարությամբ գիշատիչ վագրային շնաձկներ, որոնք հարձակվում են լողորդների վրա։ Վտանգավոր է նաև թրաձուկը, որը թրի նմանվող իր երկար ու սուր քթով ծակում է նույնիսկ նավերի հատակը ։
Աղբյուրներ
Կատեգորիա:Կարմիր ծով Կատեգորիա:Եգիպտոսի աշխարհագրություն Կատեգորիա:Իսրայելի աշխարհագրություն Կատեգորիա:Սաուդյան Արաբիայի աշխարհագրություն Կատեգորիա:Եմենի աշխարհագրություն Կատեգորիա:Ջիբութիի աշխարհագրություն Կատեգորիա:Էրիթրեայի աշխարհագրություն Կատեգորիա:Սուդանի աշխարհագրություն
Գենետաներ
Գենետաներ նաև մշկատուներ, մշկակատուներ  ,  (լատ. Genetta), գիշատիչ կաթնասունների ընտանիքի վիվերների (մշկաբեշկների) տեսակ։ Երկար, (մինչև 100 սմ) ամրակազմ և արտասովոր ճկուն մարմինը  պատված է կարճ, բավականին կոշտ մազածածկույթով, մորթու գույնը պուտավոր է, պոչը փափուկ է` մինչև 50 սմ երկարությամբ,գեղձերը արտանետում են սուր հոտով հեղուկ՝ մուշկ։
Մեծամասամբ տարածված են սավանաններում և Աֆրիկայի արևադարձային անտառներում։ Սովորական գենետը (Genetta genetta) լայն տարածում ունի ամբողջ Աֆրիկայում, հանդիպում է նաև Եվրոպայի հարավարևմուտքում (Իսպանիա, Ֆրանսիա), որտեղ բնակվում է անտառապատ և ծառազուրկ լեռներում և ցածրադիր վայրերում, հիմնականում ջրավազաններում։
Գենետաների վարքագիծը հիշեցնում է կզաքիսներին։ Սնվում է մանր գազաններով, թռչուններով և նրանց ձվերով, ինչպես նաև անողնաշարավորներով։ Երբեմն վնասում է թռչնաբուծությանը։ Վարում է մեծամասամբ գիշերային կյանք։
Բոլոր գենետաները սննդակարգում ակնառու տեղ են զբաղեցնում մրգերը, ավելին, սովորական գենետ դեմ չի լինի կողոպտել ուրիշի այգին կամ տունը, իսկ որպես շնորհակալություն, տանտերերի տան տանիքի վրա շատ աղբ կթողնի։ Արևմտյան Աֆրիկայում անտառային գենետը մթնաշաղի ժամանակ հաճախ հարձակվում է հավաբների վրա։ Ցերեկը գենետաները քնում են ինչ-որ ծառի վրա կամ փոքրիկ քարանձավներում, ոլորվում են գնդակի նման, ծածկվում են իրենց երկար պոչով։
Բազմանում են կլոր տարին, և իսկ ձագերը ծնվում են հղիությունից 10-12 շաբաթ անց չոր խոտով պատված բնում։ Ծնվում է հիմնականում մինչև 4 ձագեր, որոնց մայրիկը կերակրում է կաթով մինչև վեց ամսական դառնալը։ Մոտավորապես մինչև մեկ տարեկան բնակվում են մոր հետ նույն տարածքում, սակայն հասունանում են միայն երկու տարեկանում։
Գենետաներին հեշտ է ընտելացնել, Աֆրիկայում նրանց երբեմն պահում են տանը առնետների ու մկների ոչնչացման համար։ Վաղ միջնադարի ժամանակ Եվրոպայում գենետաները ժամանակավորապես համարվում էին ընտանի կենդանիներ, սակայն այդ կարգավիճակում նրանց փոխարինեցին կատուները։